**Герань малая**, **Геранія мяккая** (*Geranium pusillum*) — від раслін сямейства Гераніевыя (*Geraniaceae*). Радзімай віду з’яўляецца паўночны Алжыр, Марока і Еўразія ад Партугаліі і Ірландыі да заходніх Гімалаяў.

Апісанне
--------

Аднагадовая травяністая расліна, 10-50 см вышынёй. Сцёблы прамыя або ляжачыя, не укараняюцца ў вузлах. Сцёблы, хвосцікі і кветаножкі з 0.1-0.3 мм незалозістымі трыхомамі і 0.1-0.2 мм залозістымі трыхомамі. Прылісткі ланцэтныя, выразныя. Лісце супраціўнае; ліставая пласцінка 1.5-3.8 см, валасістая з прыціснутымі незалозістымі трыхомамі. Суквецці двухкветныя; сцяблінка суквецця 0.5-3.2 см. Кветаножкі 0.6-1.6 см. Чашалісцікі 3-4.5 мм, звонку па 0.6-1 мм незалозістымі трыхомамі і 0.2-0.5 мм незалозістымі і залозістымі трыхомамі, усярэдзіне голыя. Пялёсткі бледна-фіялетавыя, 2-3 мм даўжынёй, абедзве паверхні голыя, палі пры аснаванні раснічастыя, вярхушка з 0.2-0.5 мм надрэзам; пылавікі пурпурныя, ≈ 0.3 мм. Плады 0.9-1.1 см, выпрастаныя, калі няспелыя; мерыкарпы гладкія, з да 0.2 мм прыціснутымі незалозістымі трыхомамі, аснова з некалькімі вейчыкамі, дзюба 7-9 мм, без звужанай вяршыні. Насенне 1.7-1.8 мм. 2n = 26.

Распаўсюджанне
--------------

Радзімай віду з’яўляецца Паўночны Алжыр, Марока і Еўразія ад Партугаліі і Ірландыі да заходніх Гімалаяў; від натуралізаваны ў Аўстраліі і на некаторых ўмераных тэрыторыях Паўночнай і Паўднёвай Амерыкі.

Ва Украіне расце на палях, у стэпах, ля дарог і ў зарасніках як пустазелле — на ўсёй тэрыторыі.

Таксанамія
----------

Від **Герань малая** ўваходзіць у род Герань (*Geranium*) сямейства Гераніевыя (*Geraniaceae*) парадку Геранекветныя (*Geraniales*).

|  |  |  |  |
| --- | --- | --- | --- |
|   | ещё 4 семейства (згодна з Сістэмай APG II) |   | яшчэ больш 300 відаў |
|   |   |   |   |
|   | парадак **Геранекветныя** |   |   | род **Герань** |   |   |
|   |   |   |   |   |   |   |
|   | аддзел **Кветкавыя, або Пакрытанасенныя** |   |   | сямейства **Гераніевыя** |   |   | від **Герань малая** |
|   |   |   |   |   |   |
|   | яшчэ 44 парадкі кветкавых раслін (згодна з Сістэмай APG II) |   | яшчэ 4 рода |   |
|   |   |   |

Галерэя
-------

* ЛісцеЛісце
* Сцёблы кветкі з залозістымі валасінкамі ≈0.2 мм даўжынёйСцёблы кветкі з залозістымі валасінкамі ≈0.2 мм даўжынёй
* КветкаКветка
* СуплодзеСуплодзе
* ПлодПлод
* Батанічная ілюстрацыяБатанічная ілюстрацыя

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
3. ↑  *Киселевский А. И.* Латино-русско-белорусский ботанический словарь. — Мн.: «Наука и техника», 1967. — С. 59. — 160 с. — 2 350 экз.
4. 1 2 3  *Доброчаева Д. Н. Котов М. И. Прокудин Ю. Н. и др.* Определитель высших растений Украины. — К. 1987. — С. 221.  (руск.) (укр.)
5. ↑  efloras.org **(нявызн.)**.  (англ.)
6. ↑  bgbm.org **(нявызн.)**.  (англ.)
7. ↑  plantsoftheworldonline.org **(нявызн.)**.  (англ.)
8. ↑  npgsweb.ars-grin.gov **(нявызн.)**.  (англ.)

|  |  |
| --- | --- |
| ⚙️   Слоўнікі і энцыклапедыі | Вялікая нарвежская |
| Таксанамія | EOL · GBIF · iNaturalist · IPNI · IRMNG · ITIS TSN · NCBI · POWO · The Plant List · Tropicos · WFO · Флора Кітая |